ddrg/super_eurlex huggingface dataset:
Απόφαση της Επιτροπής

της 4ης Αυγούστου 2000

για τροποποίηση του υγειονομικού πιστοποιητικού αλιευτικών προϊόντων προέλευσης ή καταγωγής Ουγκάντας

[κοινοποιηθείσα υπό τον αριθμό Ε(2000) 2472]

(Κείμενο που παρουσιάζει ενδιαφέρον για τον ΕΟΧ)

(2000/493/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 97/78/ΕΚ του Συμβουλίου, της 18ης Δεκεμβρίου 1997, για τη θέσπιση των αρχών που διέπουν την οργάνωση κτηνιατρικών ελέγχων προϊόντων που εισάγονται στην Κοινότητα από τρίτες χώρες(1), και ιδίως το άρθρο 22,

Εκτιμώντας τα ακόλουθα:

(1) Το Μάρτιο του 1999 αναφέρθηκαν στην Επιτροπή από τις αρχές της Ουγκάντα ορισμένα περιστατικά δηλητηρίασης ψαριών στη λίμνη Βικτώρια. Υπάρχουν υπόνοιες ότι η δηλητηρίαση ψαριών προκλήθηκε από την παρουσία φυτοφαρμάκων στα ύδατα της λίμνης Βικτώρια.

(2) Οι αρχές της Ουγκάντα έλαβαν προληπτικά μέτρα και ανέστειλαν όλες τις εισαγωγές ψαριών από τη λίμνη Βικτώρια προς την Ευρωπαϊκή Ένωση από τις 22 Μαρτίου 1999 μέχρις ότου υπάρξουν εγγυήσεις για την ασφάλεια των αλιευτικών προϊόντων.

(3) Βάσει των αποτελεσμάτων μιας επιτόπιας επίσκεψης επιθεώρησης και των εγγυήσεων που παρασχέθηκαν από τις αρχές της Ουγκάντα ότι τα αλιευτικά προϊόντα που αλιεύονται στη λίμνη Βικτώρια υπόκεινται σε κατάλληλο έλεγχο για την ανίχνευση, ιδίως, της παρουσίας φυτοφαρμάκων, οι αρχές της Ουγκάντα εγγυώνται την ασφάλεια των αλιευτικών προϊόντων που αλιεύονται στη λίμνη Βικτώρια και προορίζονται για εισαγωγή στην Ευρωπαϊκή Κοινότητα.

(4) Είναι αναγκαίο να προστεθεί μια ειδική αναφορά του κατάλληλου ελέγχου στο πιστοποιητικό που συνοδεύει τα αλιευτικά προϊόντα βάσει της απόφασης 95/328/ΕΚ της Επιτροπής(2).

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης υγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο IV του υγειονομικού πιστοποιητικού που καθορίζεται στο παράρτημα της απόφασης 95/328/ΕΚ και συνοδεύει τις αποστολές αλιευτικών προϊόντων καταγωγής ή προέλευσης Ουγκάντας, τα οποία αλιεύθηκαν στη λίμνη Βικτώρια, πρέπει να συμπληρωθεί από το ακόλουθο σημείο:

"4. Ο επίσημος επιθεωρητής πιστοποιεί ότι τα αλιευτικά προϊόντα που προσδιορίζονται ανωτέρω, παράχθηκαν βάσει συστήματος ελέγχων παρακολούθησης που καθορίζεται στο κεφάλαιο V, σημείο ΙΙ.3.Β του παραρτήματος της οδηγίας 91/493/ΕΚ και τα αποτελέσματα των ελέγχων αυτών είναι ικανοποιητικά."

Άρθρο 2

Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να ευθυγραμμιστούν με την παρούσα απόφαση. Ενημερώνουν αμελλητί την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 4 Αυγούστου 2000.

Για την Επιτροπή

David Byrne

Μέλος της Επιτροπής

(1) ΕΕ L 24 της 30.1.1998, σ. 9.

(2) ΕΕ L 191 της 12.8.1995, σ. 32.
Απόφαση του Συμβουλίου

της 13ης Ιουνίου 2000

σχετικά με τη σύναψη, εκ μέρους της Ευρωπαϊκής Κοινότητας, της σύμβασης του 1999 για την επισιτιστική βοήθεια

(2000/421/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181, σε σχέση με το πρώτο εδάφιο του άρθρου 300 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Η Κοινότητα είναι μέλος της διεθνούς συμφωνίας του 1995 για τα σιτηρά, η οποία αποτελείται από δύο χωριστά νομικά κείμενα, δηλαδή, τη σύμβαση εμπορίας σιτηρών και τη σύμβαση για την επισιτιστική βοήθεια. Οι συμφωνίες αυτές παρατάθηκαν μέχρι τις 30 Ιουνίου 1999.

(2) Η σύμβαση εμπορίας σιτηρών του 1995 θα παραταθεί μέχρι τις 30 Ιουνίου 2001.

(3) Μια νέα σύμβαση του 1999 για την επισιτιστική βοήθεια αποτέλεσε αντικείμενο διαπραγματεύσεων.

(4) Η σύμβαση αυτή υπεγράφη εξ ονόματος της Κοινότητας και η προσωρινή της εφαρμογή προβλέπεται από την απόφαση 1999/576/ΕΚ του Συμβουλίου, της 29ης Ιουνίου 1999(2).

(5) Η σύμβαση του 1999 για την επισιτιστική βοήθεια πρέπει να εγκριθεί,

ΑΠΟΦΑΣΙΖΕΙ:

Άρθρο μόνο

1. Εγκρίνεται, εξ ονόματος της Ευρωπαϊκής Κοινότητας, η σύμβαση του 1999 για την επισιτιστική βοήθεια.

Το κείμενο της σύμβασης επισυνάπτεται στην απόφαση 1999/576/ΕΚ.

2. Ο πρόεδρος του Συμβουλίου θα καταθέσει την πράξη έγκρισης που προβλέπεται στο άρθρο ΧΧΙΙ στοιχείο β) της σύμβασης για την επισιτιστική βοήθεια του 1999 στον Γενικό Γραμματέα του Οργανισμού των Ηνωμένων Εθνών εξ ονόματος της Ευρωπαϊκής Κοινότητας.

Λουξεμβούργο, 13 Ιουνίου 2000.

Για το Συμβούλιο

Ο Πρόεδρος

J. Gama

(1) Γνώμη που διατυπώθηκε στις 4 Μαΐου 2000 (δεν έχει ακόμα δημοσιευθεί στην Επίσημη Εφημερίδα).

(2) ΕΕ L 222 της 24.8.1999, σ. 38.
Απόφαση του Συμβουλίου

της 5ης Ιουνίου 2000

για το διορισμό των τακτικών και αναπληρωματικών μελών της συμβουλευτικής επιτροπής επαγγελματικής κατάρτισης

(2000/C 165/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση του Συμβουλίου, της 18ης Δεκεμβρίου 1963, περί θεσπίσεως του καταστατικού της συμβουλευτικής επιτροπής επαγγελματικής κατάρτισης(1),

τον κατάλογο υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,

Εκτιμώντας τα ακόλουθα:

(1) Το Συμβούλιο εξέδωσε απόφαση, στις 2 Απριλίου 1963, περί θεσπίσεως των γενικών αρχών εφαρμογής μιας κοινής πολιτικής στον τομέα της επαγγελματικής κατάρτισης(2), ιδίως δε την τέταρτη αρχή.

(2) Με απόφασή του της 16ης Μαρτίου 1998(3), το Συμβούλιο διόρισε τα τακτικά και αναπληρωματικά μέλη της συμβουλευτικής επιτροπής επαγγελματικής κατάρτισης για το διάστημα από 16 Μαρτίου 1998 μέχρι 15 Μαρτίου 2000.

(3) Πρέπει να διοριστούν τα τακτικά και αναπληρωματικά μέλη της συμβουλευτικής επιτροπής επαγγελματικής κατάρτισης για διάστημα δύο ετών.

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη της Συμβουλευτικής Επιτροπής Επαγγελματικής Κατάρτισης για την περίοδο από 5 Ιουνίου 2000 έως 4 Ιουνίου 2002:

Ι. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

α) Τακτικά μέλη

>ΘΕΣΗ ΠΙΝΑΚΑ>

β) Αναπληρωματικά μέλη

>ΘΕΣΗ ΠΙΝΑΚΑ>

ΙΙ. ΕΚΠΡΟΣΩΠΟΙ ΤΩΝ ΕΡΓΑΖΟΜΕΝΩΝ

α) Τακτικά μέλη

>ΘΕΣΗ ΠΙΝΑΚΑ>

β) Αναπληρωματικά μέλη

>ΘΕΣΗ ΠΙΝΑΚΑ>

ΙΙΙ. ΕΚΠΡΟΣΩΠΟΙ ΤΩΝ ΕΡΓΟΔΟΤΩΝ

α) Τακτικά μέλη

>ΘΕΣΗ ΠΙΝΑΚΑ>

β) Αναπληρωματικά μέλη

>ΘΕΣΗ ΠΙΝΑΚΑ>

Άρθρο 2

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 5 Ιουνίου 2000.

Για το Συμβούλιο

Ο Πρόεδρος

J. Pina Moura

(1) ΕΕ 190 της 30.12.1963, σ. 3090/63, όπως τροποποιήθηκε με την απόφαση της 9.4.1968 (ΕΕ L 91 της 12.4.1968, σ. 26).

(2) ΕΕ 63 της 20.4.1963, σ. 1338/63.

(3) ΕΕ C 99 της 16.3.1998, σ. 4.
Απόφαση του Συμβουλίου

της 22ας Ιουνίου 2000

για την κατάργηση της απόφασης 94/942/ΚΕΠΠΑ σχετικά με την κοινή δράση σχετικά με τον έλεγχο της εξαγωγής αγαθών διπλής χρήσης

(2000/402/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 13,

Εκτιμώντας τα ακόλουθα:

(1) Στις 19 Δεκεμβρίου 1994 το Συμβούλιο εξέδωσε την απόφαση 94/942/ΚΕΠΠΑ σχετικά με την κοινή δράση σχετικά με τον έλεγχο της εξαγωγής αγαθών διπλής χρήσης(1), ως μέρος ενός ενιαίου συστήματος ελέγχου της εξαγωγής αγαθών διπλής χρήσης, το οποίο περιελάμβανε τον κανονισμό (ΕΚ) αριθ. 3381/94 του Συμβουλίου, της 19ης Δεκεμβρίου 1994, περί κοινοτικού καθεστώτος ελέγχου της εξαγωγής αγαθών διπλής χρήσης(2).

(2) Βάσει επανεξέτασης σύμφωνα με το άρθρο 19 παράγραφος 5 του κανονισμού (ΕΚ) αριθ. 3381/94 και λαμβάνοντας υπόψη τη νομολογία του Δικαστηρίου των Ευρωπαϊκών Κοινοτήτων(3), διαπιστώθηκε ότι ένα παρόμοιο σύστημα πρέπει να βασίζεται αποκλειστικά σε πράξη της Ευρωπαϊκής Κοινότητας.

(3) Στις 22 Ιουνίου 2000 το Συμβούλιο εξέδωσε τον κανονισμό (ΕΚ) αριθ. 1334/2000 για τη θέσπιση κοινοτικού καθεστώτος ελέγχου των εξαγωγών αγαθών διπλής χρήσης και τεχνολογίας(4).

(4) Η απόφαση 94/942/ΚΕΠΠΑ πρέπει κατά συνέπεια να καταργηθεί,

ΑΠΟΦΑΣΙΖΕΙ:

Άρθρο 1

Η απόφαση 94/942/ΚΕΠΠΑ καταργείται. Ωστόσο, για αιτήσεις αδείας εξαγωγής υποβληθείσες πριν την έναρξη ισχύος του κανονισμού (ΕΚ) αριθ. 1334/2000, οι οικείες διατάξεις της απόφασης 94/942/ΚΕΠΠΑ παραμένουν σε εφαρμογή.

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Άρθρο 3

Η παρούσα απόφαση αρχίζει να ισχύει από την ημέρα έκδοσής της.

Λουξεμβούργο, 22 Ιουνίου 2000.

Για το Συμβούλιο

Ο Πρόεδρος

J. Sócrates

(1) EE L 367 της 31.12.1994, σ. 8· απόφαση όπως τροποποιήθηκε τελευταία από την απόφαση 2000/243/ΚΕΠΠΑ (EE L 82 της 1.4.2000, σ. 1).

(2) EE L 367 της 31.12.1994, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 837/95 (EE L 90 της 21.4.1995, σ. 1).

(3) Αποφάσεις C-70/94 ([1995] Συλλογή ΔΕΚ, Ι-3189) και C-83/94 ([1995] Συλλογή ΔΕΚ, Ι-3231) της 17ης Οκτωβρίου 1995, και C-124/95 ([1997] Συλλογή ΔΕΚ, Ι-0081) της 14ης Ιανουαρίου 1997.

(4) Βλέπε σελίδα 1 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Μαρτίου 2000

για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών

(2000/223/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27 παράγραφος 1,

τη σύσταση της Ευρωπαϊκής Κεντρικής Τράπεζας ("ΕΚΤ") της 21ης Φεβρουαρίου 2000,

Εκτιμώντας τα ακόλουθα:

(1) Οι λογαριασμοί της ΕΚΤ και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

(2) Το διοικητικό συμβούλιο της ΕΚΤ συνέστησε στο Συμβούλιο να εγκρίνει την αντικατάσταση, από το οικονομικό έτος 2000 και εφεξής, ενός εκ των εξωτερικών ελεγκτών της Deutsche Bundesbank οι οποίοι είχαν εγκριθεί από το Συμβούλιο με την απόφασή του 1999/70/ΕΚ(1).

(3) Η σύσταση του διοικητικού συμβουλίου είναι σκόπιμο να ακολουθηθεί,

ΑΠΟΦΑΣΙΖΕΙ:

Άρθρο 1

Το άρθρο 1 παράγραφος 2 της απόφασης 1999/70/ΕΚ αντικαθίσταται από το ακόλουθο κείμενο:

"2. Η KPMG Deutsche Treuhand - Gesellschaft AG και η Ernst and Young Deutsche Allgemeine Treuhand AG εγκρίνονται ως εξωτερικοί ελεγκτές της Deutsche Bundesbank για τους ετήσιους λογαριασμούς, από το οικονομικό έτος 2000 και εφεξής."

Άρθρο 2

Η παρούσα απόφαση κοινοποιείται στην ΕΚΤ.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Μαρτίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 22 της 29.1.1999, σ. 69.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 24ης Ιανουαρίου 2000

για το διορισμό ενός τακτικού και ενός αναπληρωματικού μέλους από την Πορτογαλία στην Επιτροπή των Περιφερειών

(2000/90/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Joaquim Manuel dos Santos Varinhos, τακτικού μέλους, η οποία περιήλθε εις γνώση του Συμβουλίου στις 22 Ιουλίου 1999, έμεινε κενή μια θέση τακτικού μέλους της Επιτροπής των Περιφερειών και ότι μετά την παραίτηση του κ. José Carlos Zorrinho, η οποία περιήλθε εις γνώση του Συμβουλίου στις 17 Νοεμβρίου 1999, έμεινε κενή μια θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της πορτογαλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. José Carlos Zorrinho διορίζεται τακτικό μέλος της Επιτροπής των Περιφερειών, εις αντικατάσταση του κ. dos Santos Vairinhos, και ο κ. Manuel Lopes Ribeiro διορίζεται αναπληρωματικό μέλος της Επιτροπής των Περιφερειών εις αντικατάσταση του κ. José Carlos Zorrinho για το υπόλοιπο της θητείας των προκατόχων τους, δηλαδή μέχρι τις 25 Ιανουαρίου 2002.

Βρυξέλλες, 24 Ιανουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1999

για έγκριση του σχεδίου που υπέβαλε η Πορτογαλία για την παρακολούθηση της αφρικανικής πανώλης των χοίρων

[κοινοποιηθείσα υπό τον αριθμό Ε(1999) 4783]

(Το κείμενο στην πορτογαλική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2000/62/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ του Συμβουλίου(2), και ιδίως το άρθρο 10 παράγραφος 4,

Εκτιμώντας τα ακόλουθα:

(1) με την απόφαση 1999/789/ΕΚ της Επιτροπής(3) ζητήθηκε από την Πορτογαλία να υποβάλει στην Επιτροπή σχέδιο για την παρακολούθηση της αφρικανικής πανώλης των χοίρων στις περιφέρειες Alentejo και Algarve·

(2) το σχέδιο που υπέβαλε η Πορτογαλία προβλέπει τα συμπληρωματικά μέτρα που είναι αναγκαία για την πρόληψη της εξάπλωσης της αφρικανικής πανώλης των χοίρων·

(3) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίθηκε το σχέδιο που υποβλήθηκε από την Πορτογαλία για την παρακολούθηση της αφρικανικής πανώλης των χοίρων.

Άρθρο 2

Η Πορτογαλία θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 21 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 310 της 4.12.1999, σ. 71.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Δεκεμβρίου 1999

σχετικά με την πλήρη εφαρμογή του κεκτημένου Σένγκεν στην Ελλάδα

(1999/848/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

το άρθρο 2 παράγραφος 2 του Πρωτοκόλλου για την ενσωμάτωση του κεκτημένου του Σένγκεν στα πλαίσια της Ευρωπαϊκής Ένωσης,

την απόφαση της εκτελεστικής επιτροπής της 16ης Σεπτεμβρίου 1998 για τη σύσταση της Μόνιμης Επιτροπής Εφαρμογής του Σένγκεν,

την απόφαση της Επιτροπής των Μονίμων Αντιπροσώπων της 30ής Ιουνίου 1999 για τη σύσταση της επιτροπής ad hoc "Ελλάδα",

έχοντας κατά νου τις αποφάσεις της Εκτελεστικής Επιτροπής Σένγκεν της 7ης Οκτωβρίου 1997 (SCH/Com-ex (97) 29 rev. 2) και της 16ης Δεκεμβρίου 1998 (SCH/Com-ex (98) 49 rev. 3),

εκτιμώντας:

(1) ότι πραγματοποιήθηκαν επισκέψεις προκειμένου να επαληθευθεί ότι ικανοποιούνται επαρκώς οι απαιτήσεις όσον αφορά το διαθέσιμο ανθρώπινο δυναμικό και εξοπλισμό, την εκπαίδευση του προσωπικού των οργάνων που είναι αρμόδια για τον έλεγχο και την επιτήρηση των συνόρων και τον συντονισμό μεταξύ των υπηρεσιών·

(2) ότι πληρούνται οι προϋποθέσεις για την άρση των ελέγχων των προσώπων στα εσωτερικά σύνορα με την Ελλάδα από 1ης Ιανουαρίου 2000,

ΑΠΟΦΑΣΙΖΕΙ:

Άρθρο 1

Οι έλεγχοι προσώπων στα εσωτερικά σύνορα μεταξύ της Ελλάδας και των κρατών μελών που εφαρμόζουν πλήρως το κεκτημένο Σένγκεν αίρονται κατά το χρονικό διάστημα από 1ης Ιανουαρίου έως 26 Μαρτίου 2000. Η παρούσα απόφαση εφαρμόζεται ήδη από 1ης Ιανοναρίου 2000 στην εσωτερική θαλάσσια κυκλοφορία μεταξύ λιμένων.

Όσον αφορά τους ελέγχους των εσωτερικών πτήσεων με προέλευση και προορισμό την Ελλάδα, οι ημερομηνίες κατάργησής τους συμφωνούνται μεταξύ της Ελλάδας και καθενός από τα άλλα κράτη μέλη από 1ης Ιανουαρίου 2000 στους αερολιμένες στους οποίους αυτό είναι δυνατόν από τεχνική άποψη. Εν πάση περιπτώσει, οι έλεγχοι καταργούνται το αργότερο στις 26 Μαρτίου 2000. Τα κράτη μέλη ενημερώνουν το Συμβούλιο και την Επιτροπή πριν από την 1η Απριλίου 2000 για τα μέτρα που έχουν λάβει προκειμένου να τεθεί σε εφαρμογή η παρούσα απόφαση.

Άρθρο 2

Η Ομάδα "Αξιολόγηση Σένγκεν" θα εξετάσει κατά τη διάρκεια του έτους 2000 την πλήρη εφαρμογή του κεκτημένου Σένγκεν στην Ελλάδα και θα μελετήσει τα μέτρα που ενδέχεται να χρειασθούν.

Άρθρο 3

1. Η παρούσα απόφαση αρχίζει να ισχύει την ημέρα της έκδοσής της.

2. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Δεκεμβρίου 1999.

Για το Συμβούλιο

Ο Πρόεδρος

S. HASSI
ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιουλίου 1999

περί αναγνωρίσεως του πλήρως επιχειρησιακού χαρακτήρα της ολλανδικής βάσης δεδομένων για τα βοοειδή

[κοινοποιηθείσα υπό τον αριθμό Ε(1999) 2071]

(Κείμενο που παρουσιάζει ενδιαφέρον για τον ΕΟΧ)

(Το κείμενο στην ολλανδική γλώσσα είναι το μόνο αυθεντικό)

(1999/546/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και τη σήμανση βοείου κρέατος και σχετικών προϊόντων(1), και ιδίως το άρθρο 6 παράγραφος 3 πρώτη περίπτωση,

την αίτηση που υπέβαλαν οι Κάτω Χώρες,

Εκτιμώντας:

(1) ότι στις 28 Δεκεμβρίου 1998 οι ολλανδικές αρχές υπέβαλαν στην Επιτροπή αίτηση με την οποία ζητούσαν να αναγνωριστεί ο πλήρως επιχειρησιακός χαρακτήρας της βάσης δεδομένων των Κάτω Χωρών που εντάσσεται στο ολλανδικό σύστημα εξακρίβωσης της ταυτότητας και καταγραφής των βοοειδών· ότι η ανωτέρω αίτηση συνοδευόταν από τις ενδεδειγμένες πληροφορίες, με ημερομηνία ενημέρωσης την 28η Απριλίου 1999·

(2) ότι οι ολλανδικές αρχές δεσμεύονται να βελτιώσουν την αξιοπιστία της βάσης αυτής δεδομένων, κατοχυρώνοντας ειδικότερα ότι: i) η αρμόδια αρχή λαμβάνει μέτρα ώστε να είναι σε θέση να διορθώνει αυτοστιγμεί τυχόν λάθη ή ελλείψεις που μπορεί να ανιχνεύονται αυτόματα ή να προκύπτουν από τις ενδεδειγμένες επιτόπιες επιθεωρήσεις, ii) οι προθεσμίες κοινοποίησης των μετακινήσεων, γεννήσεων και θανάτων θα συντομευθούν σε επτά ημέρες κατ' ανώτατο όριο, και iii) η αρμόδια αρχή λαμβάνει μέτρα για να ενημερώνει σε τακτά διαστήματα τον κάτοχο σχετικά με την τρέχουσα κατάσταση ως προς το μητρώο της εκμετάλλευσής του· ότι, επιπλέον, οι ολλανδικές αρχές έχουν αναλάβει τη δέσμευση να τροποποιήσουν τις σήμερα ισχύουσες διατάξεις όσον αφορά το σύστημα κωδικοποίησης της αναγνώρισης των ενωτίων των βοοειδών, ώστε να υπάρξει συμμόρφωση προς τις διατάξεις του κανονισμού (ΕΚ) αριθ. 820/97· ότι οι ολλανδικές αρχές δεσμεύονται να εφαρμόσουν τα ανωτέρω μέτρα βελτίωσης το αργότερο έως τις 30 Σεπτεμβρίου 1999· ότι οι ολλανδικές αρχές δεσμεύονται να ενημερώσουν την Επιτροπή σε περίπτωση που ανακύψουν τυχόν προβλήματα στη διάρκεια υλοποίησης των προαναφερόμενων μέτρων·

(3) ότι, υπό το πρίσμα της επικρατούσας κατάστασης στις Κάτω Χώρες, είναι σκόπιμο να αναγνωρισθεί ο πλήρως επιχειρησιακός χαρακτήρας της βάσης δεδομένων για τα βοοειδή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Από την 1η Οκτωβρίου 1999, αναγνωρίζεται ως πλήρως επιχειρησιακή η ολλανδική βάση δεδομένων για τα βοοειδή.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 13 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 117 της 7.5.1997, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 σχετικά με τους εξωτερικούς ελεγκτές των εθνικών κεντρικών τραπεζών (1999/70/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 27 παράγραφος 1,

τη σύσταση της Ευρωπαϊκής Κεντρικής Τράπεζας, (ΕΚΤ) της 12ης Νοεμβρίου 1998 (1),

Εκτιμώντας:

ότι οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών (ΕθνΚΤ) ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο και εγκρίνει το Συμβούλιο 7

ότι η ΕΚΤ συνιστά τον επαναδιορισμό των σημερινών εξωτερικών ελεγκτών, που διόρισε κάθε συμμετέχουσα ΕΚΤ, μη θιγομένης μιας τυχόν μελλοντικής αποφάσεως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η KPMG Rιviseurs d'Entreprises s.c., Αμβέρσα και η Deloitte Touche Tohmatsu s.c., Βρυξέλλες, υποδεικνύονται ως εξωτερικοί ελεγκτές της Banque Nationale de Belgique/Nationale Bank van Belgiλ.

2. Η KPMG Deutsche Treuhandgesellschaft AG και η PwC Deutsche Revision AG υποδεικνύονται ως εξωτερικοί ελεγκτές της Deutsche Bundesbank.

3. Η Coopers & Lybrand, η οποία ανήκει στη διεθνή εταιρεία PricewaterhouseCoopers, υποδεικνύεται ως εξωτερικός ελεγκτής της Banco de Espaρa.

4. Η Mazars & Guιrard, Παρίσι, και η Deloitte Touche Tohmatsu - Audit, Neuilly, υποδεικνύονται ως εξωτερικοί ελεγκτές της Banque de France.

5. Η PricewaterhouseCoopers, Δουβλίνο, υποδεικνύεται ως εξωτερικός ελεγκτής της Central Bank of Irland.

6. Η Reconta Ernst and Young s.p.a, Ρώμη, υποδεικνύεται ως εξωτερικός ελεγκτής της Banca d'Italia.

7. Η PricewaterhouseCoopers S.A.R.L. (Societι ΰ responsabilitι limitιe), Rιviseur d'Enterprises, Λουξεμβούργο, υποδεικνύεται ως εξωτερικός ελεγκτής της Banque centrale du Luxembourg.

8. Ο Prof. Drs. J.A. van Manen RA (Registered Accountant), ο οποίος ενεργεί σε προσωπική βάση και είναι μέτοχος της PricewaterhouseCoopers, υποδεικνύεται ως εξωτερικός ελεγκτής της De Nederlandsche Bank.

9. Οι Prof. DDr. Kurt Neuner, Dr Pipin Henzl, Dr Peter Wolf, Mag. Christian Hofer, Dkfm. Dr Peter Christian Gormasz και Dkfm. Leopold Wundsam, οι οποίοι είναι όλοι εγκεκριμένοι ορκωτοί λογιστές, υποδεικνύονται ως εξωτερικοί ελεγκτές της Φsterreichische Nationalbank.

10. Η PricewaterhouseCoopers - Auditores e Consultores Lda. (Limitada) υποδεικνύεται ως εξωτερικός ελεγκτής της Banco de Portugal.

11. Η Arthur Andersen Oy υποδεικνύεται ως εξωτερικός ελεγκτής της Suomen Pankki.

Άρθρο 2

Η παρούσα απόφαση κοινοποιείται στην ΕΚΤ.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 25 Ιανουαρίου 1999.

Για το Συμβούλιο

Ο Πρόεδρος

J. FISCHER

(1) ΕΕ C 411 της 31. 12. 1998, σ. 11.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 21ης Δεκεμβρίου 1999

για την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και ορισμένων τρίτων κρατών (Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν και Ουζμπεκιστάν) για το εμπόριο κλωστοϋφαντουργικών προϊόντων

(1999/867/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνάρτηση με το άρθρο 300 παράγραφος 2 πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) η Επιτροπή έχει διαπραγματευτεί εξ ονόματος της Κοινότητας συμφωνίες υπό μορφήν ανταλλαγής επιστολών για να επανεξετάσει και να επεκτείνει την υπάρχουσα διμερή συμφωνία και πρωτόκολλα για το εμπόριο κλωστοϋφαντουργικών προϊόντων με ορισμένα τρίτα κράτη (Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν και Ουζμπεκιστάν)·

(2) οι συμφωνίες υπό μορφήν ανταλλαγής επιστολών πρέπει να εφαρμοσθούν σε προσωρινή βάση από την 1η Ιανουαρίου 2000, με την επιφύλαξη της αμοιβαίας προσωρινής εφαρμογής και από τα προαναφερθέντα κράτη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι συμφωνίες υπό μορφήν ανταλλαγής επιστολών που αναφέρονται στο παράρτημα της παρούσας απόφασης εφαρμόζονται σε προσωρινή βάση από την 1η Ιανουαρίου 2000, εν αναμονή της επίσημης σύναψης, με την επιφύλαξη της αμοιβαίας προσωρινής εφαρμογής τους και από τις χώρες-εταίρους(1).

Τα κείμενα των συμφωνιών επισυνάπτονται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα.

Βρυξέλλες, 21 Δεκεμβρίου 1999.

Για το Συμβούλιο

Ο Πρόεδρος

T. HALONEN

(1) Η ημερομηνία στην οποία τίθεται σε ισχύ η προσωρινή εφαρμογή δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.